b'\n_START_ARTICLE_\nNeheteroseksualnost\n_START_PARAGRAPH_\nNeheteroseksualnost je spolna usmerjenost\xc2\xa0ali spolna identiteta, ki ni heteroseksualna.\xc2\xa0Izraz nam pomaga definirati "koncept, kaj je norma\xc2\xa0in kako se dolo\xc4\x8dena skupina ljudi od te norme razlikuje". Neheteroseksualnost\xc2\xa0se uporablja na podro\xc4\x8dju\xc2\xa0feministi\xc4\x8dnih\xc2\xa0\xc5\xa1tudij in \xc5\xa1tudij spola\xc2\xa0kot tudi v splo\xc5\xa1ni \xc5\xa1tudijski literaturi za la\xc5\xbeje razlikovanje med spolnimi identitetami, najsibo izbranimi, predpisanimi ali preprosto predpostavljenimi, in razumevanje razli\xc4\x8dnih posledic teh spolnih identitet.\xc2\xa0Izraz je podoben izrazu\xc2\xa0queer, vendar je manj politi\xc4\x8dno obarvan in bolj klini\xc4\x8den; queer se nana\xc5\xa1a na splo\xc5\xa1no na\xc2\xa0nenormativne\xc2\xa0in neheteroseksualne osebe. Nekateri menijo, da je izraz sporen in slab\xc5\xa1alen, saj naj bi "ozna\xc4\x8deval ljudi, ki niso v skladu z dojeto normo heteroseksualnosti, kar naj bi krepilo\xc2\xa0heteronormativnost". Spet drugi opozarjajo, da je\xc2\xa0neheteroseksualnost\xc2\xa0edini izraz, ki je koristen za ohranjanje skladnosti v raziskavah in predlagajo, da "poudarja pomanjkljivost v na\xc5\xa1em jeziku glede\xc2\xa0spolne identitete". Njegova uporaba lahko npr. omogo\xc4\x8di\xc2\xa0izbris biseksualnosti.'